*Образец № 6*

**Декларация**

**за съгласие за събиране, използване и обработване на лични данни**

Долуподписаният/ата……………………………………………………...........………..... ЕГН………………… л.к. №………………… издадена на …..........……... от.....…..….....….…......

**ДЕКЛАРИРАМ, ЧЕ:**

* Предоставям пълни и верни данни относно своята самоличност и други пълни и верни лични данни по смисъла на Закона за защита на личните данни, позволяващи идентифицирането ми (като: три имена, единен граждански номер, данни за лична карта, постоянен и настоящ адрес, телефонен номер и други). Правя това доброволно, по своя инициатива и в израз на свободната ми воля, за да кандидатствам за подмяна на отоплително устройство на твърдо гориво с алтернативно екологично отоплително устройство по проект „Подобряване качеството на атмосферния въздух в община Димитровград чрез подмяна на отоплителни устройства на твърдо гориво с алтернативни форми на отопление“ по Оперативна програма „Околна среда 2014-2020 г.“ (Проектът).
* Изрично и доброволно давам съгласието си и приемам община Димитровград и нейните служители и изпълнители да получат достъп и да използват личните ми данни, включително лични данни, съдържащи се в представените от мен документи, за целите на изпълнение на Проекта и възникващите в тази връзка договорни отношения.
* Запознат/а съм със съдържанието на приложението към настоящата декларация „Уведомление за поверителност“ и представляващо неразделна част от настоящата декларация.

**Дата: Подпис на кандидата:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(три имена собственоръчно)

*Приложение   
към Декларация за съгласие за събиране, използване и обработване на лични данни*

**Уведомление за поверителност**

С настоящото уведомление за поверителност община Димитровград предоставя информация относно Вашите лични данни, които могат да бъдат обработени във връзка с изпълнението на проект „Подобряване качеството на атмосферния въздух в община Димитровград чрез подмяна на отоплителни устройства на твърдо гориво с алтернативни форми на отопление“ по Оперативна програма „Околна среда 2014-2020 г.“ (наричан по-долу „Проект“) и възникващите в тази връзка отношения.

**Какви Ваши лични данни обработваме?**

Вашите лични данни, които обработваме във връзка с изпълнението на Проекта, са следните:

* Име, презиме и фамилия
* Единен граждански номер
* Aдрес
* Други данни, необходими за поемането и изпълнението на нашия ангажимент към Вас, а именно приемане на Формуляра за кандидатстване за участие в проекта и прегледа и оценката на данните и информацията в него и приложените към него документи и декларации, сключване и изпълнение на договор за безвъзмездна доставка и монтаж на ново отоплително оборудване (ако бъдете одобрен за участие в Проекта).

**На какво основание обработваме Вашите лични данни?**

Обработването на Вашите лични данни става с Ваше съгласие и е необходимо за участието Ви в Проекта.

Непредоставянето на необходимите лични данни и/или документи ще ни възпрепятства да поемем, съответно изпълним, ангажимента си за оценка на Формуляра за кандидатстване, който подавате за участие в Проекта и сключването и изпълнението на договор за доставка и монтаж на ново отоплително оборудване (в случай, че бъдете класиран за участие в Проекта).

**За какви цели ще използваме Вашите данни?**

Предоставените от Вас лични данни ще бъдат използвани за конкретна цел – реализиране целите на проект BG16M1OP002-5.003-0005-C01 „Подобряване качеството на атмосферния въздух в община Димитровград чрез подмяна на отоплителни устройства на твърдо гориво с алтернативни форми на отопление“, финансиран по Оперативна програма „Околна среда 2014-2020 г.“, обработват се законосъобразно и добросъвестно и не могат да се обработват допълнително по начин, несъвместим с тази цел.

**С кого можем да споделяме Вашите лични данни?**

При спазване на законовите изисквания е възможно община Димитровград да разкрие Ваши лични данни на следните лица:

* Органи и Консултанти на Европейската Комисия с цел проверка на изпълнението на Проекта, по-конкретно във връзка с Вашето участие;
* Други институции, в чиято компетенция влиза проверка и потвърждение на заявените от Вас лични данни и информация, като например проверка за получаването на помощи по реда на Закона за социалното подпомагане и др.
* Държавни и общински органи в изпълнение на своите законови задължения;
* Доставчици на стоки и услуги с цел изпълнение на договора Ви с общината за доставка и монтаж на ново отоплително оборудване и свързаните с това услуги (в случай, че бъдете одобрен за участие в Проекта);
* Лицензираното за територията на град Димитровград газоразпределително дружество, в случай, че кандидатствате за ново отоплително оборудване, използващо за гориво природен газ.

Подобно споделяне на лични данни се извършва при спазване на приложимото българско и европейско законодателство.

**За какъв срок съхраняваме Вашите лични данни?**

Личните данни се съхраняват на хартиен и електронен носител само за времето, необходимо за постигане на целите, за които се използват. След постигане целта на цитирания проект личните Ви данни ще бъдат унищожени по начин, изключващ възстановяването им и злоупотребата с тях.

**Как защитаваме личните данни?**

Ще предприемем всички необходими действия, за да гарантираме сигурността на личните данни и да избегнем достъп до тях, събиране, използване, разкриване, копиране, изменяне, разпореждане, изтриване или друга неправомерна употреба от страна на неупълномощени лица.

**Вашите права по отношение на личните Ви данни**

Вие имате следните права спрямо личните Ви данни, обработвани от Община Димитровград:

1. да получите достъп до Вашите личните данни, предоставени във връзка с Проекта, които община Димитровград обработва, и да получите копие от тях;
2. личните Ви данни да бъдат коригирани, при непълнота или неточност в данните;
3. да поискате данните Ви да бъдат заличени, когато са налице условията за това. Такива случаи са налице, ако е постигната целта, за която данните са събрани. Ако данните Ви се обработват незаконосъобразно, личните Ви данни трябва да бъдат изтрити с цел спазването на нормативно задължение;
4. в определените от закона случаи, да направите възражение срещу обработването на Вашите лични данни;
5. да упражните правото си на преносимост на данните и да поискате данните Ви да бъдат предоставени в структуриран, общоупотребяван и машинно четим формат;
6. да упражните право на възражение срещу автоматизирана обработка, включително профилиране;
7. да подадете жалба, ако смятате, че Вашите права на неприкосновеност и защита на личните данни са нарушени, пред Комисията за защита на личните данни: гр. София 1592, бул. „Проф. Цветан Лазаров“ №2; телефон: +359 2 91 53 518; факс: +359 2 91 53 525; адрес на електронна поща: kzld@cpdp.bg) или да заведете съдебно дело срещу община Димитровград.

**Как да се свържете с нас?**

За допълнителна информация и/или упражняване на някое от гореизброените Ви права, както и всякакви други запитвания и заявки, може да се свържете с нас на телефон 0391/ 68 203 или ел. поща obshtina@dimitrovgrad.bg